text: Hjælp med at finde tyven fra hæveautomaten
  19 oktober 2010 kl. 10.36
  For tre uger siden blev der stjålet 6.000 kroner fra en hæveautomat i Rødekro. Nu offentliggør politiet overvågningsbilleder af gerningsmanden.
  Politiet har mistet tålmodigheden og har nu valgt at offentliggøre billeder af den ukendte gerningsmand, som for tre uger siden stjal 6000 kroner.
  Det hele skete klokken otte om morgenen torsdag den 30. september, da en ældre kunde hævede 6000 kroner i hæveautomaten hos Den Jyske Sparekasse i Rødekro.
   
  Kunden troede ikke automaten hævede beløbet og gik derefter fra automaten. Pengene blev dog hævet.
   
  Det finder en ukendt mand ud, som få minutter efter kommer hen til den samme automat. Han opdager de 6000 kroner, som ligger ved hæveautomaten og tager dem med sig. 
  Han er nu efterlyst af politiet for ulovlig gang med hittegods og risikerer fængsel i op til halvandet år.
   
  Gerningsmanden, som ses på overvågningsbillederne, beskrives som
  ? Ca. 45 år
  ? Kraftig af bygning
  ? Mørkt, halvlangt hår
  ? Iført en joggingtrøje med striber ned langs ærmet samt mørk skjorte eller t-shirt.
  